b'\n_START_ARTICLE_\nHvataljka (glazbala)\n_START_PARAGRAPH_\nHvataljka (engl. fingerboard; njem. Griffbrett; tal. la tastiera) je va\xc5\xbean dio ve\xc4\x87ine glazbala sa \xc5\xbeicama: to je tanka, uska i uzdu\xc5\xbena ploha ravnoga ili zaobljenoga oblika zalijepljena na prednjem dijelu vrata glazbala. Naj\xc4\x8de\xc5\xa1\xc4\x87e je izra\xc4\x91ena od drveta i u nju se utiskuju pragovi, odnosno pre\xc4\x8dnice. Iznad hvataljke na vratu glazbala napete su \xc5\xbeice koje glazbenik prstima priti\xc5\xa1\xc4\x87e na hvataljku: tako se skra\xc4\x87ivanjem duljine \xc5\xbeice koja vibrira od mjesta pritiska do konji\xc4\x87a odre\xc4\x91uje visina tona. U nekim se jezicima "hvataljka" kao izraz rabi i u uputama za izvo\xc4\x91enje: primjerice, u glazbi se talijanska oznaka "sul tasto" kod guda\xc4\x8da odnosi na \xc5\xbeeljeni polo\xc5\xbeaj gudala iznad hvataljke kako bi se dobila specifi\xc4\x8dna boja tona. Gitaristima ta oznaka sugerira polo\xc5\xbeaj desne ruke iznad hvataljke, tj. upu\xc4\x87uje ih na istu skladateljevu \xc5\xbeelju glede zvukovne interpretacije. Uslijed svoje tvrdo\xc4\x87e, hvataljka ujedno \xc5\xa1titi vrat glazbala od mogu\xc4\x87ih o\xc5\xa1te\xc4\x87enja.\n_START_SECTION_\nMaterijali\n_START_PARAGRAPH_\nNa guda\xc4\x8dkim glazbalima poput violine, viole, violon\xc4\x8dela i kontrabasa hvataljka je naj\xc4\x8de\xc5\xa1\xc4\x87e izra\xc4\x91ena od ebanovine, palisandera ili nekog drugog tvrdog drveta._NEWLINE__NEWLINE_Na nekim modelima gitara vrat i hvataljka su izra\xc4\x91eni od javora iz jednoga komada drveta. Neki suvremeni graditelji glazbala za izradu hvataljke upotrebljavaju i druge, laganije materijale od drva, primjerice materijale od uglji\xc4\x8dnih vlakana (engl. carbon-fiber).\n_START_SECTION_\nPrednosti i nedostaci\n_START_PARAGRAPH_\nIzdubljena drvena masa izme\xc4\x91u polja hvataljke uvjetuje niz promjena u pristupu i na\xc4\x8dinu sviranja gitare._NEWLINE__NEWLINE_O\xc4\x8dito je da prst koji u dodiru sa \xc5\xbeicom ne doti\xc4\x8de vrat, stvori uz manje trenje \xc5\xbeeljeno savijanje tona (enl.bends) i vibrato rezultira sveukupnom boljom kontrolom hvataljke._NEWLINE__NEWLINE_Me\xc4\x91utim, to je tako\xc4\x91er i jedan od glavnih nedostataka. Mnogi glazbenici (naro\xc4\x8dito neiskusniji), ili samo s iskustvom kori\xc5\xa1tenja klasi\xc4\x8dne hvataljke po\xc5\xbeele si nabaviti model gitare s rezuckanim vratom, i tu nastaje problem. Pou\xc4\x8deni ste\xc4\x8denim iskustvom da moraju pritisnuti \xc5\xbeice do hvataljke, u stvari rezuckanu hvataljku priti\xc5\xa1\xc4\x87u "tvrdo" i stvaraju kontra produkt od \xc5\xbeeljene lako\xc4\x87e i brzine sviranja. Zapravo, glazbenik bi morao prvo ste\xc4\x87i vje\xc5\xbebanjem naviku pravilnog, dovoljnog pritiska, jer "ja\xc4\x8di" pritisak do hvataljke promjenit \xc4\x87e visinu tona, kao u primjeru savijanja tona. Dok, premali pritisak rezultirat \xc4\x87e nejasnim zujanjem. O\xc4\x8dito je da uspje\xc5\xa1no sviranje na ovakvim modelima iziskuje od glazbenika strpljenje, disciplinu i vremensku prilagodbu, \xc5\xa1to u nedostatku polu\xc4\x8di da mnogi glazbenici ipak koriste modele gitara s klasi\xc4\x8dnim oblikom hvataljke.'